
                                                    PATVIRTINTA

Šakių rajono savivaldybės administracijos

                                                                                 direktoriaus 2013 m. lapkričio 5 d.

                                                              įsakymu Nr. AT-1219

RAJONO SAVIVALDYBĖS BIUDŽETO RENGIMO TVARKOS APRAŠAS

I.       BENDROSIOS NUOSTATOS
1. Šakių rajono savivaldybės biudžeto projekto rengimo tvarkos aprašas (toliau - Tvarkos aprašas) reglamentuoja Šakių rajono savivaldybės biudžeto projekto rengimą. 
2. Rajono savivaldybės biudžeto projektas rengiamas vadovaujantis Lietuvos Respublikos biudžeto sandaros įstatymu, Seimo patvirtintais savivaldybių biudžetų finansiniais rodikliais, Vyriausybės patvirtintomis biudžetų sudarymo ir vykdymo taisyklėmis, valstybinės statistikos duomenimis, patvirtintais savivaldybių strateginio planavimo dokumentais, taip savivaldybės biudžeto asignavimų valdytojų programomis ir jų sąmatų projektais bei šiuo Tvarkos aprašu. 

3. Šiame Tvarkos apraše vartojamos sąvokos atitinka sąvokas, vartojamas Lietuvos Respublikos biudžeto sandaros įstatyme ir kituose biudžeto sudarymo tvarką reglamentuojančiuose teisės aktuose. 

  

II.    SAVIVALDYBĖS BIUDŽETO PROJEKTO RENGIMAS IR TVIRTINIMAS

  

4. Šakių rajono savivaldybės biudžeto projektas sudaromas programiniu principu vieneriems kalendoriniams metams, remiantis Savivaldybės strateginiu veiklos planu, numatant lėšas jame nurodytų programų įgyvendinimui. Programos detalizuojamos pagal planuojamas vykdyti priemones. 

5. Kiekvienai rajono savivaldybės strateginio veiklos plano programai skiriamas koordinatorius. Koordinatorių sąrašas tvirtinamas savivaldybės administracijos direktoriaus įsakymu. 

6. Šakių rajono savivaldybės biudžeto projekto rengimą organizuoja ir rajono biudžeto projektą rengia rajono savivaldybės administracijos Biudžeto ir turto skyrius. 

7. Biudžeto ir turto skyrius skyrius: 

7.1. rengia rajono savivaldybės administracijos direktoriaus įsakymą dėl kitų metų biudžeto projekto rengimo nurodydamas terminus, iki kada asignavimų valdytojai ir programų koordinatoriai pateikia programų sąmatas ir kitus reikalingus paskaičiavimus biudžeto projekto rengimui; 

7.2. parengia ir pateikia programų koordinatoriams ir savivaldybės asignavimų valdytojams prognozuojamus pagrindinius veiklos rodiklius, patvirtintas pinigines ir natūrines išlaidų normas, kitus rodiklius, kurie būtini programų sąmatų projektuose numatomiems asignavimams apskaičiuoti. Savivaldybės biudžeto pajamos prognozuojamos vadovaujantis Seimo patvirtintais finansiniais rodikliais, savivaldybės paskaičiuotais finansiniais rodikliais, įvertinus savivaldybės administracijos atsakingų skyrių pateiktas prognozuojamas pajamas

9. Regioninės plėtros skyrius, remdamasis praėjusių metų programų, atskirų programos projektų vykdymo ir vertinimo rezultatais bei planuojamų vykdyti projektų duomenimis: 

9.1. programų koordinatoriams pateikia pasiūlymus, pastabas ir duomenis strateginio veiklos plano programoms rengti; 

9.2. parengia savivaldybės investicijų planą (Regioninės plėtros ir bendruomeninių iniciatyvų programą), numato asignavimus įgyvendinamiems bei ketinamiems įgyvendinti investicijų projektams ir finansavimo šaltinius. 
10. Ūkio skyrius, vadovaudamasis administracijos direktoriaus įsakymu patvirtintomis piniginėmis ir natūrinėmis normomis, derina su asignavimų valdytojais asignavimus komunalinėms išlaidoms (elektrai, šilumai).
11. Asignavimų valdytojai: 

11.1. parengia savo veiklos programų ir jų sąmatų projektus, asignavimus komunalinėms išlaidoms (šildymui, elektrai) suderina su Ūkio skyriaus specialistais; 

11.2. veiklos programų ir jų sąmatų projektus pateikia programų koordinatoriams. 

11.3. veiklos programų sąmatų projektus pateikia Biudžeto ir turto skyriui. 

12. Veiklos programų sąmatų projektai turi būti sudaryti pagal kiekvieną programos finansavimo šaltinį, visus funkcinės ir ekonominės klasifikacijos kodus, piniginiai rodikliai įrašyti tūkstančiais litų (su vienu skaičiumi po kablelio). Projektai pateikiami kartu su skaičiavimais ir aiškinamaisiais raštais, pagrindžiančiais lėšų poreikį. 

13. Asignavimų valdytojai ir jiems pavaldžių kitų subjektų vadovai yra atsakingi už teisingą jų ir jiems pavaldžių įstaigų veiklos programų ir jų sąmatų projektų sudarymą, asignavimų apskaitą ir jų naudojimo teisingumą. Jie turi užtikrinti, kad praėjusių metų skolos būtų numatytos padengti planuojamais metais, neviršijant tiems metams skirtų rajono savivaldybės biudžeto asignavimų. 

14. Asignavimų valdytojai turi planuoti lėšas pagal kontingentą (mokinių, vaikų, klasių, etatų skaičius), nustatytus normatyvus, patvirtintas piniginių ir natūrinių išlaidų normas, įkainius ir kitus rodiklius, susijusius su įstaigos veiklos pobūdžiu. Lėšų poreikis apskaičiuojamas analizuojant praėjusių metų faktinius duomenis. Esant pokyčiams, lyginant su ankstesniais metais, teikiamas aiškinamasis raštas. 

15. Savivaldybės administracijos Biudžeto ir turto skyrius analizuoja asignavimų valdytojų pateiktus sąmatų projektus, tikrina, ar su projektais pateikti skaičiavimai yra tikslūs ir pagrįsti, ar laikytasi taupumo režimo, ar numatyti asignavimai esamiems įsiskolinimams padengti. 

16. Programų koordinatoriai analizuoja asignavimų valdytojų parengtus veiklos programų projektus. Atsižvelgdami į koordinatorių pastabas, asignavimų valdytojai tikslina veiklos programas ir jų sąmatas. 
17. Asignavimų valdytojai patikslintas veiklos sąmatas su skaičiavimais, pagrindžiančiais lėšų poreikį, pateikia Biudžeto ir turto skyriui. 

18. Biudžeto ir turto skyrius, remiantis asignavimų valdytojų pateiktomis veiklos programų sąmatomis, parengia pirminį rajono savivaldybės biudžeto projektą, kuriame numatomi asignavimai paskirstomi pagal strateginio veiklos plano programas, asignavimų valdytojus funkcinę klasifikaciją ir finansavimo šaltinius. 

19. Parengti veiklos programų projektai ir rajono savivaldybės biudžeto projektas teikiami savivaldybės administracijos direktoriui. Administracijos direktorius organizuoja posėdį pateiktiems projektams aptarti. Į posėdį kviečiami savivaldybės administracijos skyrių vedėjų ir veiklos programų koordinatoriai. Tikslas - įvertinti savivaldybės pirminio biudžeto asignavimų atitikimą strateginiam veiklos planui ir veiklos programoms, skiriamų finansinių išteklių pagrįstumą. 
20. Atsižvelgdami į posėdžio metu išsakytas pastabas ir rekomendacijas, programų koordinatoriai tikslina veiklos programas, Regioninės plėtros skyrius - trejų metų strateginio veiklos plano projektą, Biudžeto ir turto skyrius - biudžeto projektą. 

21. Rajono savivaldybės biudžeto projektas svarstomas rajono savivaldybės tarybos komitetuose, viešinamas ir tvirtinamas vadovaujantis Šakių rajono savivaldybės tarybos veiklos reglamento nustatyta tvarka. Rajono biudžeto tvirtinimo sprendime nurodoma bendra pajamų suma ir jų paskirstymas pagal pajamų rūšis, bendra asignavimų suma ir jų paskirstymas biudžetinėms įstaigoms programoms vykdyti. Asignavimai skiriami išlaidoms, iš jų – darbo užmokesčiui, ir turtui įsigyti.
22. Rajono savivaldybės biudžetas patvirtinamas per du mėnesius nuo valstybės biudžeto ir savivaldybių biudžetų finansinių rodiklių patvirtinimo.
23. Patvirtintą rajono savivaldybės biudžetą biudžeto ir turto skyrius per 30 darbo dienų pagal finansų ministro patvirtintas formas pateikia Finansų ministerijai.

24. Rajono savivaldybės tarybai patvirtinus savivaldybės biudžetą, asignavimų valdytojai ne vėliau kaip per 15 darbo dienų (arba kaip nurodyta sprendime) patvirtina programas ir jų (arba vykdomų programos priemonių) sąmatas pagal visus funkcinės ir ekonominės klasifikacijos kodus. 
____________________________________
